"Kolasib Office leh zirna in hrang hrangah ''Nasha Mukt Bharat Abhiyaan"" campaign hnuaiah ruihhlo laka fihlim tura intiamna neih a ni","1537/2024-2025 Dated Kolasib, the 12th August, 2024: Tukin zing khan Kolasib a Office hrang hrang, DC office, SP Office, DEO ,SDEO leh zirna in hrang hrangah Nasha Mukt Bharat Abhiyaan"" campaign hnuaia ruihhlo laka fihlim tura intiamna neih a ni. He hun hi Kolasib DC Conference Hall ah pawh Pu Lalmuan Puia ,Addl DC, Kolasib hovin DC office staff ten an hmang a. Hemi rual hian central a he hun puala Video conference neih chu an chhim ve nghal bawk a ni. Thusawi te ngaihthlak a nih zawh in thawktute hian ruihhlo laka fihlim tura intiamna( Pledge) an nei nghal bawk. DC Office bakah hian SP office, zirna in hrang hrang ah te leh VC ah te hman a ni bawk. Nasha Mukt Bharat Abhiyaan (NMBA) hi Ministry of Social Justice and Empowerment hnuaia awm niin, mi tam zawkte ruihhlo laka an fihlim theih nana inhrilhriatna (mass awareness campaign) a ni a. Kumin Independence day vawi 78-na hi an launch atanga kum 5-na niin, kumin thupui atan ""Viksit Bahrat ka Mantra, Bharat ho Nashe se Swatantra"" thlan a ni. Hemi hnuaiah hian India rama school, university leh college hrang hrangah te ruihhlo ti lo tura intiamna neih thin a ni. Attachment Loading attachment...",Dated: 12 th Aug 24 2:37 PM,https://dipr.mizoram.gov.in/post/kolasib-office-leh-zirna-in-hrang-hrangah-nasha-mukt-bharat-abhiyaan-campaign-hnuaiah-ruihhlo-laka-fihlim-tura-intiamna-neih-a-ni